CELEX: 62008CO0180
Language: sk
Date: 2008-11-13
Title: Uznesenie Súdneho dvora (šiesta komora) z 13. novembra 2008.#Maria Kastrinaki tou Emmanouil proti Panepistimiako Geniko Nosokomeio Thessalonikis AHEPA.#Návrh na začatie prejudiciálneho konania: Dioikitiko Efeteio Thessalonikis - Grécko.#Článok 104 ods. 3 prvý pododsek rokovacieho poriadku - Smernica 89/48/EHS - Uznávanie diplomov - Štúdium vykonané v ‚laboratóriu slobodných štúdií‘ neuznanom za vzdelávaciu inštitúciu hostiteľským členským štátom - Psychológ.#Spojené veci C-180/08 a C-186/08.

Uznesenie Súdneho dvora (šiesta komora) z 13. novembra 2008 – Kastrinaki/AHEPA
      (spojené veci C‑180/08 a C‑186/08)
      „Článok 104 ods. 3 prvý pododsek rokovacieho poriadku – Smernica 89/48/EHS – Uznávanie diplomov – Štúdium vykonané v ‚laboratóriu slobodných štúdií‘ neuznanom za vzdelávaciu inštitúciu hostiteľským členským štátom – Psychológ“
      Voľný pohyb osôb – Sloboda usadiť sa – Pracovníci – Uznávanie diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch
         rokov – Smernica 89/48 (smernica Rady 89/48, článok 3) (pozri body 50 – 53 a výrok)
      
      Predmet
      
         
               Návrh na začatie prejudiciálneho konania – Dioikitiko Efeteio Thessalonikis – Výklad článkov 1, 2, 3 a 4 smernice Rady 89/48/EHS
                  z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania
                  a prípravy v dĺžke trvania aspoň troch rokov (Ú. v. ES L 19, s. 16; Mim. vyd. 05/001, s. 337) – Výklad článku 39 ods. 1 ES,
                  článku 10 ods. 1 ES, článku 43 ES, článku 47 ods. 1 ES, článkov 49 ES, 55 ES, 149 ES a 150 ES – Štátny príslušník členského
                  štátu, ktorý vykonával povolanie upravené v hostiteľskom členskom štáte pred a po uznaní profesijnej rovnocennosti vyplývajúcej
                  z jeho akademických titulov získaných v inom členskom štáte – Predchádzajúce absolvovanie na základe franchisingovej zmluvy
                  časti univerzitného štúdia v inštitúcii, ktorá hostiteľským členským štátom nie je uznaná za univerzitnú inštitúciu – Možnosť
                  vylúčenia zamestnanca z jeho profesijnej činnosti z dôvodu zamietnutia uznania takýchto titulov
               
            Výrok
      Príslušné orgány hostiteľského členského štátu sú podľa článku 3 smernice Rady 89/48/EHS z 21. decembra 1988 o všeobecnom
         systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň
         troch rokov povinné umožniť štátnemu príslušníkovi členského štátu, ktorý je držiteľom diplomu v zmysle tejto smernice vydaného
         príslušným orgánom iného členského štátu, vykonávať svoju profesiu za rovnakých podmienok ako držitelia národných diplomov,
         aj keď tento diplom:
      
      –        potvrdzuje vzdelanie nadobudnuté úplne alebo sčasti v inštitúcii sídliacej v hostiteľskom členskom štáte, ktorá podľa právnej
         úpravy tohto posledného uvedeného štátu nie je uznaná ako vzdelávacie zariadenie, a
      
      –        nebol uznaný príslušnými vnútroštátnymi orgánmi.